
Kultūros paveldo apskaitos programos dalies, Kultūros paveldo centro vykdytos 2010 metais, ataskaita

2010 m. atlikti Informacijos skyriaus darbai
Informacijos skyrius, kurį sudaro Paveldosaugos biblioteka ir Detaliųjų tyrimų poskyriai, 2010 m. vykdė informacijos apie kultūros paveldą kaupimo, tvarkymo, saugojimo, klientų informacinio aptarnavimo, detaliųjų tyrimų darbus ir teikė informaciją. 

Darbų prioritetai, darbų vykdymas

Informacijos skyrius 2010 m. vykdė šias pagrindines užduotis:

1. Kompiuterizuotos informacinės sistemos palaikymas, modernizavimas, duomenų kaupimas ir tvarkymas;


2. Fondų komplektavimas, tvarkymas ir saugojimas.


3. Detalieji kultūros paveldo objektų tyrimai; 


4. Informacijos rinkimas, kaupimas ir teikimas.

2010 m. pastoviai buvo atliekama programinės ir techninės įrangos priežiūra ir jos atnaujinamas. Pasikeitus trumpalaikio ir ilgalaikio turto įsigijimo normatyvams, atsisakyta kompiuterinės įrangos modernizavimo, pradėta pirkti ir diegti Kultūros paveldo centro (toliau – KPC) darbuotojams naujus kompiuterius. Šiais metais instaliuotos vartotojams naujos atviros programos, instaliuojamos Duomenų skyriaus specialistams darbui reikalingos licencijuotos programos. Pavyko įdiegti visuose kompiuteriuose licencijuotą antivirusinės apsaugos programinę įrangą. Buvo vykdomi KPC tinklapio atnaujinimo ir papildymo darbai, tačiau dėl lėšų stokos bei KPC veiklos, vykdant investicinius pirkimus, apribojimo negalėjome sukurti ir įdiegti naujo, Lietuvos Respublikos Vyriausybės 2003-04-18 nutarimo Nr. 480 nuostatas atitinkančio įstaigos internetinio puslapio. 2010 m. toliau buvo prižiūrimi, palaikomi ir modifikuojami serverio duomenys, KPC Duomenų skyriaus kaupiamų ir tvarkomų duomenų bazė, užtikrintas jų saugojimas, naujų įvedimas. Duomenų apsaugos tikslais periodiškai yra daromos duomenų kopijos. Tai nėra optimaliausias duomenų apsaugos būdas, tačiau kol KPC neturi galimybių įsigyti profesionalios serverinės sistemos, toks metodas pateisinamas. Viename iš serverių perkonfigūruota, instaliuota, saugoma, kaupiama ir tvarkoma „Mobis“ duomenų bazė. Paveldosaugos bibliotekos duomenų bazė 2011 m. turėtų tapti prieinama visiems KPC vartotojams. Ją pastoviai pildant vartotojai galės matyti per savo KDV informaciją apie naujausius į DB įtrauktus bibliotekos gautus leidinius, o ateityje ir Lietuvos nacionalinės M. Mažvydo bibliotekos fondus (jei sunkmečio metais nebus nutraukta jos prenumerata). 

Prižiūrint KPC techninę įrangą buvo tvarkomas tinklas sumontuojant naujas ar perkeliant esamas darbo vietas, tvarkomas el. paštas, atliekant papildymus ir koregavimus vartotojams, prižiūrima ir tvarkoma spausdinimo įranga, atliekami smulkūs kompiuterių remonto darbai, atnaujinami ir papildomi kompiuteriniai resursai, užsakomi spausdintuvų toneriai, eksploatacinės kompiuterinės įrangos medžiagos. Turima moraliai ir techniškai pasenusi kompiuterinė įranga po truputį keičiama, atnaujinama, kompiuterių remontas ekonomiškai yra nuostolingas, tačiau kitos išeities neturime, nes 2008 – 2009 m. negauta nė vieno naujo kompiuterio. 2010 m. gauti 5 kompiuteriai.
2010 m. toliau bendradarbiauta su VĮ „Infostruktūra“, kuri vykdo KPC elektroninio pašto ir vartotojo domeno priežiūrą ir aptarnavimą, nes KPC serveriai tiek techniškai pasenę, kad eksploatuoti ir palaikyti normalų sistemos aprūpinimą patiems neįmanoma. 2010 m. aktyvių derybų  dėka pasiekta žymi „Infostruktūros“ teikiamų paslaugų kainos nuolaida.
Konsultuoti darbuotojai iškilus neaiškumams Windows, MS Office, kitų naudojamų programų aplinkoje.

Įvertinta ir pateikta nurašyti ir likviduoti įstatymų numatyta tvarka nenaudojama ar naudoti nebetinkama kompiuterinė technika ir programinė įranga. 

Skyriaus specialistai atsakinėjo į gautus raštus, rengė atsakymus į kito pobūdžio užklausas, teikė skenavimo ir kopijavimo paslaugas tiek KPC darbuotojams, tiek kitiems juridiniams ir fiziniams asmenims. 
Informacijos skyriaus specialistai dalyvavo rengiant įvairius KPC vidaus tvarkos dokumentų ir kitų teisės aktų projektus, dirbo tiek KPC direktoriaus, tiek Kultūros paveldo departamento prie Kultūros ministerijos (toliau – Departamentas) direktoriaus sudarytose darbo grupėse, teikė informaciją savo kompetencijos klausimais juridiniams ir fiziniams asmenims.

2010 m. skyriaus specialistai rengė KPC darbuotojų (naujai priimtų) darbo pažymėjimų maketus, organizavo spausdinimo darbus.

Poskyrio vedėja E. V. Telksnienė dalyvavo Departamento Restauravimo tarybos veikloje, konferencijose, seminaruose.

Vykdant KPC apskaitos dokumentų rengimo užduotis, kitų institucijų ir fizinių asmenų užsakymus Fondų poskyryje Ašmenos g. 10: 
1. Nukopijuoti 32544 dokumentai. Nuskenuoti 41124 dokumentai.

   2. Aptarnauta 4450 skaitytojų: vidaus 4276, išorės 94. 

         3. Priimti į saugyklą 837 dokumentai. Suregistruota ir priimta į saugyklą 488 Lietuvos skaitmeniniai ortofotografiniai žemėlapiai.
         4. Sutvarkyta 1430 AtV bylų.

   5. Pradėtos tvarkyti IV, IR bylos.
   6. Nuskenuoti ir perkelti į DB AtR, AtV, IV, IR, IP-I, IP At AV, AR senų bylų teritorijų planai.

         7. Duomenų skyriaus Kilnojamųjų objektų poskyriui nukopijuota ir įrišta apie 500 dosjė. 

Paveldosaugos biblioteka
Paveldosaugos bibliotekos dokumentų fondų pagrindinis uždavinys – užtikrinti KPC darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 46 dokumentų fondai, kuriuose yra apie 90 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.
I. Dokumentų fonduose atlikti darbai:

1. Tvarkytas 1959-1977 metais nupaveiksluotų dailės objektų nuotraukų ir negatyvų komplektas: patikrinta, patikslinta ir pataisyta 1190 dailės objektų nuotraukų ir negatyvų adresai bei pavadinimai; įforminta 1190 negatyvų ir nuotraukų; atskirti ir įforminti besidubliuojančius numerius turėję negatyvai ir nuotraukos; parašyta 1190 katalogo kortelių.

2. Įskaityti 135 iš Duomenų skyriaus Vietų poskyrio gauti archeologinių kasinėjimų brėžiniai ir piešiniai: brėžiniai ir piešiniai įforminti; įrašyti į fondo Nr. 6 „Brėžiniai“ apyrašą; parašytos, susistemintos ir sudėtos pagal vietovardžius, abėcėlės tvarka 135 katalogo kortelės. 

3. Su fondo Nr. 6 „Brėžiniai“ apyrašu sutikrinti, įforminti ir įrašyti į apyrašo tęsinį 2072 iš Rimanto Žvirblio gauti brėžiniai; parašytos, susistemintos ir sudėtos pagal vietovardžius, abėcėline tvarka 2072 katalogo kortelės. Atrinktos 255 brėžinių kopijos.

4. Į fondų lapus įrašyti pakeitimai.

5. Skaitytojams išduoti 2023 saugojimo vienetai, padarytos 689 dokumentų kopijos, nuskenuoti 57 dokumentai, užregistruota 80 skaitytojų anketų.

II. Spaudinių fonduose atlikti darbai:
1. Spaudinių fondo apskaita ir spaudinių komplektavimas. 2010 m. pradžioje spaudinių fondas apskaitė, tvarkė ir naudojo 17872 vnt. spaudinių (10057 pavadinimai).  


2010 m. įsigyta 213 vnt. (113 naujų pavadinimų) leidinių, kurių vertė 9824 Lt 98 ct: iš Všį Lietuvos bibliotekų kolektoriaus ir kitų knygynų užsakyta ir nupirkta 53 vnt. (37 nauji pav.) už 2664 Lt 53 ct. Iš MELC užprenumeruota 3 vnt. enciklopedijų už 295 Lt 92 ct. Mainais su kitomis bibliotekomis ir įstaigomis įsigyta 125 vnt. už 4254 Lt 39 ct leidinių, įtraukta į spaudinių fondus 112 vnt. (48 naujų pav.) už 3920 Lt 39 ct. 
Nuolat pildyta visuminė ir individuali spaudinių fondo gautų dokumentų bendrosios  apskaitos knyga ir inventoriaus knyga. Tvarkyti buhalteriniai dokumentai ir teikiamos spaudinių užsakymo paraiškos KPC direktoriui bei buhalterijai. Nuolat sekama ekspresinformacija apie naujai pasirodžiusius leidinius, informuojami KPC specialistai, surinkus informaciją apie pageidaujamus leidinius, papildyta užsakomų leidinių kartoteka. Iš Respublikinio knygų centro užsakyti 103 leidiniai. Pildytas sąrašas leidinių, galimų įsigyti mainais su kitomis bibliotekomis bei kultūros įstaigomis. Organizuoti knygų mainai su Lietuvos istorijos instituto, KFMI, Lietuvos dailės muziejaus, Šiaulių „Aušros“ muziejaus,  Vilniaus dailės akademijos, Vilniaus universiteto bibliotekomis, Vilniaus universiteto Archeologijos katedra, Vilniaus pilių rezervato direkcija ir kt. Mainais perduota 113 vnt. leidinių už 7073 Lt 17 ct.  


2. Leidinių tvarkymas. 213 naujų leidinių sutikrinti su gaunamu lydraščiu, mainų važtaraščiu ar perdavimo–priėmimo aktu, suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinti 211 leidiniai, išrašyti knygos formuliarai. 


3. Darbas su skaitytojais. 2010 m. skaitė 88 skaitytojų, 18 apsilankė ir užsiregistravo pirmą kartą. Skaitytojai apsilankė 780 kartų, išduota 1612 vnt. leidinių. 

4. Darbas su katalogais ir kartotekomis. Atspausdinta ir įjungta 890 bibliografinių aprašų kortelių į abėcėlinį ir sisteminį katalogus. Suredaguotas abėcėlinis leidinių vokiečių kalba katalogas. 

5. Elektroninio katalogo MOBIS kūrimas. Elektroniniame kataloge MOBIS 2010 metais sukurta 758, suredaguota 1071 bibliografiniai įrašai. 2010 m. gruodžio 1 dienai elektroniniame kataloge yra 4476 vnt. bibliografinių įrašų.


6. Bibliografinės informacijos pateikimas. Teikta bibliografinė informacija telefonu ir vietoje iš enciklopedijų, žinynų, kitų leidinių, iš LIBIS suvestinio katalogo ir kt. Šiais metais labai padaugėjo informacinių užklausų, nes padidėjo specialistų darbo krūviai. Atsakyta apytikriai į 450 užklausų (teminių, faktografinių ir pan.) Nukopijuoti nemokamai 154 straipsniai iš periodinių leidinių, knygų ir enciklopedijų. KPC kompiuteriniame tinkle kiekvieną mėnesį pateikiami bibliografiniai įrašai apie straipsnius paveldosaugos tematika iš spaudinių fonde gaunamos spaudos ir naujai gautų leidinių bibliografiniai įrašai (52). 



7. Darbas su fondais. Nuolat tvarkomas knygų bei periodinių leidinių fondas. Skaitytojų grąžintos knygos jungiamos į fondus. 2010 m. baigtas fondų perkėlimas į naujai gautas patalpas ir fondų pertvarkymas. Pradėtas fondų redagavimas, suredaguoti retų leidinių fondai A; B formato ir fondas B. Toliau vykdoma fondų pertvarka.


8. Leidinių nurašymas. Atrinkti iš bibliotekos fondų leidiniai (praradę aktualumą, dubletai, susidėvėję, į mainų fondą). Parengti leidinių nurašymo sąrašai ir pateikti turto nurašymo komisijai. 2010 metais nurašyta 574 vnt. už 18.131 Lt 90 ct. Vykdyta fondo inventorizacija pagal buhalterijos pateiktus inventoriaus aprašus. Tarnybiniu raštu nurodyti buhalterinės apskaitos netikslumai. 


9. Dokumentų ir raštų rengimas.
 Parengti 2 raštai Departamentui dėl pageidaujamų leidinių įsigijimo.


10. Kiti tvarkymo darbai. Suorganizuotas makulatūros išvežimas. 


11. Kvalifikacijos kėlimas. Dalyvauta Kauno viešosios bibliotekos ir Kauno Europos informacijos centro organizuotoje  konferencijoje „Lietuvos kultūros paveldas – Europos skaitmeninės erdvės link“.

Gruodžio mėn. Paveldosaugos bibliotekoje planuojama atlikti šiuos darbus:

1. Sutvarkyti 100, 1959-1977 metais nupaveiksluotų, dailės objektų nuotraukų ir negatyvų;

2. Su fondo Nr. 6 „Brėžiniai“ apyrašu sutikrinti, įforminti ir įrašyti į apyrašo tęsinį 150 iš Rimanto Žvirblio gautų brėžinių;

            3.Toliau tvarkyti IV, IR bylas; 
4. Užsakyti 2011 metams periodinę spaudą bei įsigyti trūkstamus leidinius už 1269 Lt;

5. Pateikti bibliotekos kompiuteriniame tinkle naujai gautų leidinių sąrašą;

6. Sukurti 30 bibliografinių įrašų bibliotekos elektroniniame kataloge MOBIS.


Detaliųjų tyrimų poskyris
Informacijos skyriaus Detaliųjų tyrimų poskyrio specialistai 2010 m. kartu su pareigybių aprašymuose nurodytomis funkcijomis vykdė nekilnojamųjų kultūros vertybių atskleidimui, tvarkybai reikalingus kultūros paveldo objektų fizinius (inžinierinius–techninius) detaliuosius ardomuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių atlikimo medžiagas, atlikimo technika, cheminį, biologinį užterštumą. Tyrimų duomenimis pagrindžiami kultūros paveldo objektų praktinių konservavimo, restauravimo darbų technologiniai pasiūlymai. 

Bendradarbiaujant su Duomenų skyriaus poskyriais buvo konsultuota įrašomų į Kultūros vertybių registrą ir esančių šiame registre Vilniaus objektų medžiaginės sudėties, atlikimo bei dekoravimo technikų klausimais. Konsultuota dėl šių objektų: Jėzuitų vienuolyno ir kitų objektų kompleksas (33873), Namų kompleksas Subačiaus g. 6 (1103), Namų kompleksas Subačiaus g. 8 (15914), Pastatų kompleksas Aušros vartų g. 16 / M. Daukšos g. 1 (33763), Bernardinų kapinių (10660) antkapiai, Vilniaus senamiestis (16073). Apie atliktus darbus informuojama ir pridedama lentele.
Dalyvauta Departamento Restauravimo tarybos 15 posėdžių bei Vilniaus pilių valstybinio kultūrinio rezervato direkcijos organizuojamoje „Lietuvos Didžiosios Kunigaikštystės Valdovų rūmų monitoringo programoje“. 

Problemos

Paveldosaugos bibliotekos Dokumentų fondams reikalinga grąžinti panaikintą etatą, gerokai paspartėtų archyvinių dokumentų tvarkymo darbai;


Dokumentų saugojimui trūksta specialių spintų;


2009 m. bankrutavus pagrindiniam leidinių tiekėjui UAB Respublikiniam knygų centrui, 2010 m. realiai bankrutavo ir paskutinis leidinių teikėjas VšĮ Lietuvos bibliotekų kolektorius. Įsigyti išleistus leidinius vadovaujantis Viešųjų pirkimų įstatymu realiai tapo neįmanoma, nes tokio tiekėjo neliko, o pirkimas leidinių iš pačių leidėjų sunkiai derinamas su Viešųjų pirkimų įstatymo nuostatomis. Dėl šių objektyvių priežasčių Paveldosaugos bibliotekai nepavyko įsigyti daugelio paveldo specialistams būtinų leidinių.


Detaliųjų tyrimų poskyrį būtina stiprinti specialistais, priimant bent 1 medžio specialistą ir 1 statybinių medžiagų technologą;


2011 m. reikėtų grąžinti 2010 m. paimtus etatus. Priimti specialistai užtikrintų detaliųjų tyrimų programos įgyvendinimą ir realias pajamas vykdant specialiąją programą;


Taip pat neatidėliotinai būtina poskyrį aprūpinti tyrimams vykdyti bent būtiniausia įranga, mikroskopu, vandens destiliatoriumi, kompiuteriu ir programine įranga.
Skyriaus vedėjas 

Elvyra Veronika Telksnienė
